Kesk-Eesti lavamaa
Kesk-Eesti lavamaa (ka: Kesk-Eesti lavatasandik) on Eesti maastikurajoon, mille pindala on 1488 km2. Halduslikult jääb lavamaa Jõgeva, Järva ja Viljandi maakonda. Lavamaa pinnamoele on iseloomulik nõrgalt lainjad moreenitasandikud, mida liigestavad liivsavised tasandikud ja kinnikasvanud järvedest moodustunud sood. Põllumaad hõlmavad lavamaast peaaegu 40%.